РЕПУБЛИКА СРБИЈА

НАРОДНА СКУПШТИНА

Одбор за правосуђе, државну

управу и локалну самоуправу

07 Број: 713-409/13

8. мај 2013. године

Б е о г р а д

НАРОДНА СКУПШТИНА

Одбор за правосуђе, државну управу и локалну самоуправу, на 26. седници одржаној 8. маја 2013. године, размотрио је Предлог закона о измени и допуни Законика о кривичном поступку, који су поднели народни посланици Александар Југовић, Олгица Батић, Мирко Чикириз, Жика Гојковић и Александар Чотрић, у начелу.

Седници је, као преставник предлагача закона, присуствовао народни посланик Мирко Чикириз.

На основу члана 156. став 3. Пословника Народне скупштине, Одбор за правосуђе, државну управу и локалну самоуправу подноси

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о измени и допуни Законика о кривичном поступку у начелу.

За известиоца Одбора на седници Народне скупштине одређен је Петар Петровић, председник Одбора.

ПРЕДСЕДНИК

Петар Петровић